Source: http://ns.dsclex.ro/legislatie/2015/aprilie2015/mo2015_280.htm
Timestamp: 2019-08-20 09:56:32+00:00
Document Index: 43408276

Matched Legal Cases: ['articolul 24', 'articolul 6', 'articolul 9', 'articolul 9', 'articolul 11', 'articolul 11', 'articolul 12', 'articolul 12', 'articolul 15', 'articolul 15', 'Articolul 16', 'articolul 16', 'articolul 16', 'articolul 17', 'articolul 18', 'articolul 19', 'articolul 21', 'Articolul 22', 'Articolul 23', 'articolul 27', 'articolul 28', 'articolul 29', 'articolul 30', 'articolul 30', 'articolul 33', 'articolul 35', 'Articolul 38', 'articolul 39', 'articolul 39', 'articolul 40', 'articolul 40', 'articolul 40', 'articolul 41', 'articolul 41', 'articolul 41', 'articolul 41', 'articolul 41', 'articolul 42', 'articolul 42', 'articolul 43', 'articolul 44']

MONITORUL OFICIAL AL ROMÂNIEI Nr. 280/2015
Anul 183 (XXVII) - Nr. 280 LEGI, DECRETE, HOTĂRÂRI ŞI ALTE ACTE Luni, 27 aprilie 2015
90. - Lege pentru modificarea art. 24 alin. (4) din Legea nr. 96/2006 privind Statutul deputaţilor şi al senatorilor
415. - Decret privind promulgarea Legii pentru modificarea art. 24 alin. (4) din Legea nr. 96/2006 privind Statutul deputaţilor şi al senatorilor
257. - Hotărâre privind aprobarea Metodologiei de elaborare a planurilor de calitate a aerului, a planurilor de acţiune pe termen scurt şi a planurilor de menţinere a calităţii aerului
463. - Ordin al ministrului mediului, apelor şi pădurilor privind aprobarea Planului de management al sitului de importanţă comunitară ROSCI0003 Arboretele de castan comestibil de la Baia Mare şi al ariei naturale protejate de interes naţional 2.581. Arboretul de castan comestibil de la Baia Mare
344. - Decizie pentru modificarea şi completarea Deciziei preşedintelui Autorităţii Naţionale pentru Administrare şi Reglementare în Comunicaţii nr. 629/2010 privind procedura de autorizare a furnizării serviciilor de programe audiovizuale
pentru modificarea art. 24 alin. (4) din Legea nr. 96/2006 privind Statutul deputaţilor şi al senatorilor
Art. I. - La articolul 24 din Legea nr. 96/2006 privind Statutul deputaţilor şi al senatorilor, republicată în Monitorul Oficial al României, Partea I, nr. 459 din 25 iulie 2013, cu modificările ulterioare, alineatul (4) se modifică şi va avea următorul cuprins:
“(4) Camera hotărăşte asupra cererii cu votul secret al majorităţii membrilor prezenţi, în condiţiile respectării prevederilor art. 67 din Constituţia României, republicată. Hotărârea Camerei se publică în Monitorul Oficial al României, Partea I, şi se comunică de îndată ministrului justiţiei.”
Art. II. - Legea nr. 96/2006 privind Statutul deputaţilor şi al senatorilor, republicată în Monitorul Oficial al României, Partea I, nr. 459 din 25 iulie 2013, cu modificările ulterioare, precum şi cu cea adusă prin prezenta lege se va republica în Monitorul Oficial al României, Partea I, dându-se textelor o nouă numerotare.
Bucureşti, 23 aprilie 2015.
privind promulgarea Legii pentru modificarea art. 24 alin. (4) din Legea nr. 96/2006 privind Statutul deputaţilor şi al senatorilor
Articol unic. - Se promulgă Legea pentru modificarea art. 24 alin. (4) din Legea nr. 96/2006 privind Statutul deputaţilor şi al senatorilor şi se dispune publicarea acestei legi în Monitorul Oficial al României, Partea I.
Art. 1. - Se aprobă Metodologia de elaborare a planurilor de calitate a aerului, a planurilor de acţiune pe termen scurt şi a planurilor de menţinere a calităţii aerului, prevăzută în anexa care face parte integrantă din prezenta hotărâre.
Art. 2. - Programele de gestionare a calităţii aerului şi programele integrate pentru gestionarea calităţii aerului, întocmite în conformitate cu prevederile Ordinului ministrului mediului şi gospodării apelor nr. 35/2007 privind aprobarea Metodologiei de elaborare şi punere în aplicare a planurilor şi programelor de gestionare a calităţii aerului, rămân în vigoare pe toată perioada de valabilitate a acestora.
Art. 3. - La data intrării în vigoare a prezentei hotărâri se abrogă Ordinul ministrului mediului şi gospodării apelor nr. 35/2007 privind aprobarea Metodologiei de elaborare şi punere în aplicare a planurilor şi programelor de gestionare a calităţii aerului, publicat în Monitorul Oficial al României, Partea I, nr. 56 din 24 ianuarie 2007.
Art. 1. - Metodologia stabileşte procedura prin care se asigură cadrul juridic, organizatoric, funcţional şi o concepţie unitară de întocmire a planurilor de calitate a aerului, a planurilor de acţiune pe termen scurt şi a planurilor de menţinere a calităţii aerului, de consultare a publicului, de aprobare, de punere în aplicare, de monitorizare şi de raportare a stadiului şi a efectelor realizării măsurilor din aceste planuri către instituţiile naţionale şi europene.
Art. 2. - Termenii şi expresiile folosite în prezenta metodologie au înţelesul prevăzut de Legea nr. 104/2011 privind calitatea aerului înconjurător, denumită în continuare lege.
Art. 3. - Atribuţiile şi responsabilităţile autorităţilor, instituţiilor şi organismelor, stabilite prin prezenta metodologie, sunt cele prevăzute la art. 7-24 din lege.
Art. 4. - (1) în conformitate cu prevederile legii şi ale prezentei metodologii se întocmesc următoarele tipuri de planuri:
Art. 5. - (1) Aglomerările şi zonele de evaluare a calităţii aerului înconjurător în care se delimitează arii clasificate în regimul de gestionare I sau II sunt prevăzute în anexa nr. 2 la lege.
Art. 6. - (1) Planul de calitate a aerului reprezintă setul de măsuri cuantificabile din punctul de vedere al eficienţei lor, pe care titularul/titularii de activitate trebuie să le ia, astfel încât să fie atinse valorile-limită pentru poluanţii: dioxid de sulf, dioxid de azot, oxizi de azot, particule în suspensie (PM10), benzen, monoxid de carbon, plumb sau valorile-ţintă pentru arsen, cadmiu, nichel, benzo(a)piren şi PM2,5. astfel cum sunt ele stabilite în anexa nr. 3 la lege.
Art. 7. - La elaborarea planului de calitate a aerului trebuie să se asigure, pe cât posibil, concordanţa cu alte planuri/programe întocmite potrivit prevederilor Hotărârii Guvernului nr. 1.879/2006 pentru aprobarea Programului naţional de reducere progresivă a emisiilor de dioxid de sulf, oxizi de azot, compuşi organici volatili şi amoniac, ale Hotărârii Guvernului nr. 440/2010 privind stabilirea unor măsuri pentru limitarea emisiilor în aer ale anumitor poluanţi proveniţi de la instalabile mari de ardere, ale Legii nr. 278/2013 privind emisiile industriale şi ale Hotărârii Guvernului nr. 321/2005 privind evaluarea şi gestionarea zgomotului ambiant, republicată, cu modificările şi completările ulterioare.
Art. 8. - (1) Planul de calitate a aerului pentru o unitate administrativ-teritorială se elaborează de către o comisie tehnică, constituită la nivelul administraţiei publice locale, din reprezentanţii compartimentelor/serviciilor/direcţiilor tehnice, numită prin dispoziţia primarului, sau, după caz a primarului general al municipiului Bucureşti. Reprezentantul compartimentului/ serviciului/direcţiei de mediu din cadrul primăriei, al Primăriei Generale a Municipiului Bucureşti coordonează comisia tehnică.
Art. 9. - (1) Planul de calitate a aerului pentru două sau mai multe unităţi administrativ-teritoriale învecinate, aparţinând aceluiaşi judeţ, se elaborează de către o comisie tehnică constituită prin decizia preşedintelui consiliului judeţean, din reprezentanţii compartimentelor/serviciilor/direcţiilor tehnice din cadrul primăriilor şi din cadrul aparatului propriu al consiliului judeţean. Reprezentantul consiliului judeţean coordonează comisia tehnică.
Art. 10. - (1) în cazul în care este necesară elaborarea planului de calitate a aerului pentru unităţi administrativ-teritoriale învecinate aparţinând mai multor judeţe sau pentru municipiul Bucureşti cu judeţele învecinate, acestea se realizează în comun de către consiliile judeţene implicate, respectiv consiliile judeţene şi Consiliul Generai al Municipiului Bucureşti. Planul de calitate a aerului se elaborează de către o comisie tehnică, constituită din reprezentanţii compartimentelor/ serviciilor/direcţiilor tehnice din cadrul primăriilor şi din cadrul aparatelor proprii ale consiliilor judeţene respective. Planul de calitate a aerului se aprobă de către fiecare consiliu în parte prin hotărâri ale sale, în condiţiile legii. Coordonatorul comisiei tehnice va fi desemnat prin ordin al conducătorului autorităţii publice centrale pentru administraţie publică.
Art. 11. - Planul de calitate a aerului se întocmeşte pe baza unui studiu de calitate a aerului, elaborat de către persoane fizice şi juridice autorizate, care deţin certificat de înscriere în Registrul naţional al elaboratorilor de studii pentru protecţia mediului, conform prevederilor Ordinul ministrului mediului nr. 1.026/2009 privind aprobarea condiţiilor de elaborare a raportului de mediu, raportului privind impactul asupra mediului, bilanţului de mediu, raportului de amplasament, raportului de securitate şi studiului de evaluare adecvată, Certificatul deţinut trebuie să cuprindă înscrierea în Registrul naţional pentru raportul de mediu, raportul privind impactul asupra mediului sau raportul de amplasament.
Iniţierea pianului de calitate a aerului
Art. 12. - (1)în termen de maximum 10 de zile lucrătoare de la publicarea în Monitorul Oficial al României, Partea I, a ordinului de aprobare a listelor care cuprind unităţile administrativ-teritoriale din fiecare arie delimitată în cadrul zonelor şi aglomerărilor care se încadrează în regimul de gestionare I, autoritatea publică centrală pentru protecţia mediului informează autorităţile administraţiei publice competente asupra necesităţii iniţierii planului de calitate a aerului.
Art. 13. - (1) Coordonatorul comisiei tehnice anunţă autoritatea publică locală pentru protecţia mediului şi autoritatea publică pentru inspecţie şi control în domeniul protecţiei mediului asupra iniţierii planului de calitate a aerului.
Art. 14. - Autoritatea publică teritorială pentru protecţia mediului organizată la nivel judeţean şi la nivelul municipiului Bucureşti informează publicul despre iniţierea planului de calitate a aerului, prin publicarea pe propria pagină de internet.
Art. 15. - (1) Autoritatea publică competentă pentru elaborarea planului privind calitatea aerului demarează procedura de elaborare a planului de calitate a aerului în termen de maximum 30 de zile lucrătoare de la data luării la cunoştinţă despre încadrarea în regimul de gestionare I a unităţilor administrativ-teritoriale din cadrul zonei şi/sau aglomerării din responsabilitatea sa.
Art. 16. - (1) Studiul de calitate a aerului necesar întocmirii planului se bazează în principal pe modelarea matematică a dispersiei poluanţilor în atmosferă şi trebuie să cuprindă cel puţin următoarele aspecte:
a) descrierea modului de realizare a studiului, inclusiv descrierea modelului matematic utilizat pentru dispersia poluanţilor în atmosferă în vederea elaborării scenariilor/ măsurilor şi estimării efectelor acestora;
h) identificarea principalelor surse de emisie responsabile de depăşirea valori i-limită/valorii-ţintă şi poziţionarea lor pe hartă, inclusiv tipul şi cantitatea totală de poluanţi emişi din sursele respective (tone/an); pot fi utilizate şi datele de monitorizare a operatorilor economici din arealul încadrat în regimul de gestionare I;
Art. 17. - Planul de calitate a aerului cuprinde toate scenariile luate în considerare şi măsurile identificate în cadrul studiului de calitate a aerului împreună cu toate informaţiile prevăzute la art. 16 alin. (1) şi (2).
Art. 18. - (1) Planul de calitate a aerului este structurat astfel încât să respecte şi să cuprindă cel puţin informaţiile prevăzute în anexa nr. 10 la lege,
Art. 19. - Autoritatea competentă întocmeşte planul de calitate a aerului în maximum 9 luni de la iniţierea lui şi îl supune procedurii de informare, consultare şi participare a publicului la luarea deciziei.
Art. 20. - (1) Autoritatea competentă pentru întocmirea planului de calitate a aerului, prin coordonatorul comisiei tehnice, informează publicul prin:
Art. 21. - (1) Autoritatea competentă pentru elaborarea planului sau, după caz, a planului modificat ori revizuit anunţă organizarea unei dezbateri publice cu privire la acesta, în 45 de zile calendaristice de la data expirării termenului prevăzut la art. 20 alin. (3).
Art. 22. - În termen de 20 de zile lucrătoare de la dezbaterea publică, Comisia tehnică definitivează planul de calitate a aerului, luând în considerare comentariile şi opiniile justificate exprimate în timpul dezbaterii publice.
Art. 23. - În termen de 3 zile lucrătoare de la definitivarea planului de calitate a aerului, coordonatorul comisiei tehnice îl transmite spre avizare autorităţii publice teritoriale pentru protecţia mediului şi CECA.
Art. 24. - (1) în termen de maximum 30 de zile calendaristice de la avizarea planului de calitate a aerului, coordonatorul comisiei tehnice îl transmite şi îl supune spre aprobare, după caz, consiliului local, judeţean şi/sau, după caz, Consiliului General al Municipiului Bucureşti.
Art. 25. - (1) Consiliul local, judeţean şi/sau, după caz, Consiliul General al Municipiului Bucureşti pune la dispoziţia publicului hotărârea împreună cu planul de calitate a aerului, prin afişare la sediul propriu şi pe propria pagină de internet, în termen de 5 zile lucrătoare de la luarea deciziei.
Art. 26. - Planul de calitate a aerului este pus în aplicare prin luarea măsurilor/acţiunilor în termenele stabilite în planul de calitate a aerului pentru a asigura o eficienţă crescută a îmbunătăţirii calităţii aerului, dar şi pentru a menţine distribuţia efortului financiar la nivelul asumat.
Art. 27. - (1) Instituţiile, autorităţile, organismele şi operatorii economici care au fost identificaţi pentru realizarea măsurilor din planul de calitate a aerului sunt responsabili de punerea în aplicare şi implementarea acestora.
Art. 28. - (1) Comisia tehnică urmăreşte realizarea măsurilor din planul de calitate a aerului şi întocmeşte trimestrial şi anual rapoarte cu privire la stadiul realizării măsurilor pe care le supun spre aprobare consiliului local, judeţean şi/sau, după caz, Consiliului General al Municipiului Bucureşti. Raportul anual aprobat privind stadiul realizării măsurilor din planul de calitate a aerului se pune la dispoziţia publicului prin publicarea pe adresa proprie de internet şi se transmite autorităţii publice teritoriale pentru protecţia mediului până la data de 15 februarie a anului următor.
Art. 29. - (1) Planul de calitate a aerului se realizează o dată la 5 ani.
Art. 30. - Planul de calitate a aerului actualizat sau revizuit este public.
Art. 31. - (1) Planul de menţinere a calităţii aerului reprezintă setul de măsuri pe care titularul/titularii de activitate trebuie să le ia, astfel încât nivelul poluanţilor să se păstreze sub valorile-limită pentru poluanţii dioxid de sulf, dioxid de azot, oxizi de azot, particule în suspensie (PM^), benzen, monoxid de carbon, plumb sau valorile-ţintă pentru arsen, cadmiu, nichel benzo(a)piren şi PM2,5, astfel cum sunt stabilite la lit. B.2 din anexa nr. 3 la lege.
Art. 32. - (1) Planul de menţinere a calităţii aerului se întocmeşte de comisia tehnică constituită la nivel judeţean, din reprezentanţii compartimentelor/serviciilor/direcţiilor tehnice din aparatul propriu al consiliului judeţean şi/sau, după caz, din cadrul Primăriei Generale a Municipiului Bucureşti, numită prin decizie a preşedintelui consiliului judeţean sau prin dispoziţie a primarului municipiului Bucureşti. Reprezentantul compartimentului/serviciului/direcţiei de mediu din cadrul consiliului judeţean sau, după caz, a Primăriei Generale a Municipiului Bucureşti coordonează comisia tehnică.
Art. 33. - Planul de menţinere a calităţii aerului poate fi întocmit în regim propriu de către titularul de activitate, respectiv consiliul judeţean sau Primăria Generală a Municipiului Bucureşti ori pe baza unui studiu elaborat de către persoane fizice şi juridice autorizate care deţin certificat de înscriere în Registrul naţional al elaboratorilor de studii pentru protecţia mediului în conformitate cu prevederile Ordinului ministrului mediului nr. 1.026/2009. Certificatul deţinut trebuie să cuprindă înscrierea în Registrul naţional pentru raportul de mediu, raportul privind impactul asupra mediului sau raportul de amplasament.
Art. 34. - (1) în termen de maximum 10 zile lucrătoare de la publicarea în Monitorul Oficial al României, Partea I, a ordinului de aprobare a listelor care cuprind unităţile administrativ-teritoriale din flecare arie delimitată în cadrul zonelor şi aglomerărilor care se încadrează în regimul de gestionare II, autoritatea publică centrală pentru protecţia mediului informează autorităţile administraţiei publice competente despre necesitatea iniţierii planului de menţinere a calităţii aerului.
(2) în termen de 10 zile lucrătoare de la comunicarea privind necesitatea elaborării planului de menţinere a calităţii aerului, dar nu mai târziu de 20 de zile lucrătoare de la publicarea ordinului de aprobare a listelor prevăzute la alin (1), comisia tehnică îşi începe activitatea, iar coordonatorul acesteia convoacă membrii şi iniţiază planul de menţinere a calităţii aerului.
Art. 35. - Autoritatea publică teritorială pentru protecţia mediului informează publicul despre iniţierea planului de menţinere a calităţii aerului, prin publicarea pe propria pagină de internet.
Elaborarea pianului de menţinere a calităţii aerului
Art. 36. - (1) Autoritatea publică competentă pentru elaborarea planului de menţinere a calităţii aerului demarează procedura în termen de maximum 30 de zile lucrătoare de la data luării la cunoştinţă despre încadrarea în regimul de gestionare II a unităţilor administrativ-teritoriale din cadrul zonei şi/sau aglomerării din responsabilitatea sa.
d) cantitatea totală de emisii (t/an) pentru flecare poluant şi pe categorii de surse staţionare, mobile şi de suprafaţă.
Art. 37. - (1) Planul de menţinere a calităţii aerului trebuie să cuprindă cel puţin următoarele elemente:
d) niveluri ale concentraţiei/concentraţiilor raportate la valorile-l imită şi/sau la valori le-ţintă în anul de referinţă;
h) măsurile identificate, cu precizarea pentru fiecare dintre acestea a denumirii, descrierii, calendarului de implementare, a scării spaţiale, a costurilor estimate pentru punerea în aplicare şi a surselor potenţiale de finanţare, a indicatorii lui/indicatori lor pentru monitorizarea progreselor.
Art. 38. - Planul de menţinere a calităţii aerului cuprinde scenariile luate în considerare şi măsurile identificate împreună cu informaţiile de la art. 37 alin. (1)-(3).
Art. 39. - (1) Planul de menţinere a calităţii aerului este structurat astfel încât să respecte şi să cuprindă cel puţin informaţiile menţionate în anexa nr. 10 la lege.
Art. 40. - Autoritatea competentă elaborează planul de menţinere a calităţii aerului în maximum 6 luni de la iniţierea lui şi îl supune procedurii de informare, consultare şi participare a publicului la luarea deciziei.
Informarea, consultarea şi participarea publicului privind plănui de menţinere a calităţii aerului
Art. 41. - (1) Autoritatea competentă pentru elaborarea planului de menţinere a calităţii aerului prin coordonatorul comisiei tehnice informează publicul prin:
Art. 42. - (1) Autoritatea competentă pentru elaborarea planului de menţinere a calităţii aerului ori de modificare sau, după caz, revizuire anunţă organizarea unei dezbateri publice cu privire la acesta, în 45 de zile calendaristice de la data expirării termenului prevăzut la art. 41 alin. (3).
Art. 43. - În termen de 20 de zile lucrătoare de la consultarea publicului, comisia tehnică definitivează planul de menţinere a calităţii aerului, luând în considerare comentariile şi opiniile justificate exprimate în timpul consultării publicului.
Art. 44. - În termen de 3 zile lucrătoare de la definitivarea planului de menţinere a calităţii aerului, coordonatorul comisiei tehnice îl transmite spre avizare autorităţii publice teritoriale pentru protecţia mediului şi CECA.
Art. 45. - (1) în termen de maximum 30 de zile calendaristice de la avizarea planului de menţinere a calităţii aerului, coordonatorul comisiei tehnice îl transmite şi supune spre aprobare, după caz, consiliului judeţean sau Consiliului General al Municipiului Bucureşti.
Art. 46. - (1) Consiliul judeţean sau, după caz, Consiliul General al Municipiului Bucureşti pune la dispoziţia publicului hotărârea împreună cu planul de menţinere a calităţii aerului, prin afişare la sediul propriu şi pe propria pagină de internet, în termen de 5 zile lucrătoare de la luarea deciziei.
(2) Hotărârea împreună cu pianul de menţinere a calităţii aerului sunt publicate în acelaşi mod şi de către autoritatea publică teritorială pentru protecţia mediului.
Art. 47. - Planul de menţinere a calităţii aerului este pus în aplicare prin luarea măsurilor/acţiunilor în termenele stabilite în plan pentru a asigura o eficienţă crescută a îmbunătăţirii calităţii aerului, dar şi pentru a menţine distribuţia efortului financiar la un nivel asumat.
Art. 48. - (1) Instituţiile, autorităţile, organismele şi operatorii economici care au fost identificaţi pentru realizarea măsurilor din planul de menţinere a calităţii aerului sunt responsabili de punerea în aplicare şi implementarea acestora.
Art. 49. - Comisia tehnică urmăreşte realizarea măsurilor din planul de menţinere a calităţii aerului şi întocmeşte anual un raport cu privire la stadiul realizării măsurilor pe care îl supune spre aprobare consiliului judeţean şi/sau după caz, Consiliului General al Municipiului Bucureşti. Raportul aprobat privind stadiul realizării măsurilor din planul de menţinere a calităţii aerului se pune la dispoziţia publicului prin postarea pe pagina proprie de internet şi se transmite autorităţii publice teritoriale pentru protecţia mediului până la data de 15 februarie a anului următor.
Art. 50. - (1) Planul de menţinere a calităţii aerului se actualizează o dată la 5 ani.
Art. 51. - Planul de menţinere a calităţii aerului actualizat sau revizuit este public.
Art. 52. - (1) Planul de acţiune pe termen scurt reprezintă setul de măsuri, pe care titularul/titularii de activitate trebuie să le ia atunci când există riscul de depăşire a pragurilor de alertă, prevăzute la lit. E din anexa nr. 3 la lege, pentru a reduce riscul sau durata depăşirii.
(2) Atunci când, într-o anumită zonă sau aglomeraţie, există riscul ca nivelul poluanţilor din aerul înconjurător să depăşească unul sau mai multe dintre valorile-limită, va lori le-ţintă sau pragurile de alertă prevăzute în anexa nr. 3 la lege, autorităţile teritoriale pentru protecţia mediului întocmesc planuri de acţiune, care conţin măsurile ce trebuie luate pe termen scurt pentru a reduce riscul şi pentru a limita durata unui asemenea incident.
Art. 53. - (1) Planul de acţiune pe termen scurt este iniţiat şi elaborat de către autoritatea publică teritorială pentru protecţia mediului.
Art. 54. - Coordonatorul planului de acţiune pe termen scurt anunţă autoritatea publică centrală pentru protecţia mediului, CEGA, autoritatea publică pentru inspecţie şi control în domeniul protecţiei mediului, autoritatea judeţeană de sănătate publică şi instituţia prefectului despre declanşarea planului de acţiune pe termen scurt.
Art. 55. - (1) în termen de 30 de zile de la intrarea în vigoare a prezentei metodologii, autoritatea publică teritorială pentru protecţia mediului întocmeşte protocoale de colaborare cu titularul/titularii de activitate responsabili pentru apariţia riscului de depăşire, pe de o parte, şi cu autorităţile şi instituţiile care au responsabilităţi în elaborarea şi monitorizarea planului de acţiune pe termen scurt, pe de altă parte.
(5) Autoritatea teritorială pentru protecţia mediului transmite protocolul/protocoalele întocmite către CECA şi către autoritatea publică centrală pentru protecţia mediului, în termen de maximum 10 zile lucrătoare de la semnarea de câtre toate părţile implicate.
Art. 56, - Planul de acţiune pe termen scurt conţine cel puţin următoarele informaţii:
b) valorile înregistrate,
Art. 57. - Autoritatea publică teritorială pentru protecţia mediului informează publicul prin mass-media, audio-video, precum şi prin publicarea pe propria pagină de internet cu privire la:
Art. 58. - Operatorul economic responsabil informează publicul, prin mass-media, audio-video, precum şi prin publicarea pe propria pagină de internet, cu privire la declanşarea planului de acţiune pe termen scurt, la măsurile pe care le ia astfel încât să se reducă riscul de depăşire a pragului de alertă şi de îmbunătăţire a calităţii aerului, precum şi la acţiuni specifice pentru protecţia grupurilor sensibile ale populaţiei, inclusiv a copiilor.
Art. 59. - (1) Identificarea depăşirilor pragurilor de informare şi/sau de alertă se realizează de către responsabilul staţiei de monitorizare la care s-a identificat depăşirea din cadrul autorităţii teritoriale pentru protecţia mediului. Acesta informează conducătorul autorităţii teritoriale pentru protecţia mediului imediat după validarea datelor înregistrate.
Art. 60. - Autoritatea judeţeană de sănătate publică prelucrează şi interpretează datele primite de la autoritatea teritorială pentru protecţia mediului şi transmite în regim de urgenţă evaluarea riscurilor pentru sănătatea populaţiei produse de depăşirile înregistrate, precum şi măsurile preventive pentru categoriile de populaţie sensibilă sau potenţial a fi expusă (copii, bătrâni, bolnavi cronici etc.).
Art. 61. - Identificarea cauzelor care au generat depăşirile trebuie să se facă în cel mai scurt timp, pentru a se putea interveni cât mai eficient. Autoritatea publică pentru inspecţie şi control în domeniul protecţiei mediului efectuează controale în vederea identificării cauzelor care au condus la depăşirea pragului de informare/de alertă.
Art. 62. - Planurile de acţiune pe termen scurt pot să prevadă măsuri de o eficienţă demonstrată pe termen scurt, de control şi, acolo unde este necesar, de suspendare a activităţilor care sunt, în mod clar, responsabile de riscul depăşirii valorilor-limită, a valorilor-ţintă sau a pragurilor de alertă, în condiţiile legii.
Art. 63. - (1) Autoritatea publică teritorială pentru protecţia mediului, în colaborare cu autoritatea publică pentru inspecţie şi control în domeniul protecţiei mediului, monitorizează stadiul realizării măsurilor din planul de acţiune pe termen scurt.
Art. 64. - Anexele nr. 1-4 fac parte integrantă din prezenta metodologie.
B. Localizarea poluării Informaţii generale:
l) creşterea nivelului de fond urban: echipamente mobile off road;
m) creşterea nivelului de fond urban: surse naturale; n) creşterea nivelului de fond urban: transfrontalier;
o) creştere locală: total; p) creştere locală: trafic;
r) creştere focală: agricultură;
u) creştere locală: echipamente mobile off road;
1) proiecţie: niveluri de concentraţie aşteptate în anul de proiecţie;
g) data la care măsura este prevăzută să intre pe deplin în vigoare,
titular al planului de calitate a aerului ......................, anunţă publicul asupra iniţierii procesului de elaborare a planului de calitate a aerului ..................................
Propunerea de plan poate fi consultată la sediul ...................... administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz (adresa) şi la sediul .................................... autorităţii publice teritoriale pentru protecţia mediului (adresa), în zilele de ................... între orele ................., precum şi la următoarele adrese internet: ................................
Informaţii privind propunerea de plan pot fi consultate la sediul ................... (adresa autorităţilor publice care deţin aceste informaţii), în zilele de ................, între orele ...............
Comentariile, întrebările sau opiniile pot fi transmise în scris, la sediul ....................... (administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz) sau utilizând mijloace electronice la adresa ............................. (adresa e-mail a administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz) până la data ................................................
(denumirea administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz)
anunţă publicul asupra dezbaterii publice privind propunerea de elaborare a planului/planului integrat de calitate a aerului ............. care va avea loc la ............. (adresa), în data de ............. începând cu orele ...................
Propunerea de elaborare a planului poate fi consultată la sediul administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz, ........................ (adresa), şi la sediul ......................... (autorităţii publice teritoriale pentru protecţia mediului) (adresa), în zilele de ................ între orele .............. precum şi la următoarea adresă web .............
Publicul poate transmite în scris comentarii/întrebări/opinii privind propunerea amintită la sediul administraţiei publice judeţene şi/sau locale, instituţiei prefectului, Primăriei Generale a Municipiului Bucureşti şi/ sau a primăriilor sectoarelor municipiului Bucureşti, după caz ........................... (adresa) până la data de ..................
Răspuns concis
B. Localizarea zonei/aglomerării Informaţii generale:
privind aprobarea Planului de management al sitului de importanţă comunitară ROSCI0003 Arboretele de castan comestibil de la Baia Mare şi al ariei naturale protejate de interes naţional 2.581. Arboretul de castan comestibil de la Baia Mare
Având în vedere Referatul de aprobare nr. 102,656/AC din 24 februarie 2015 al Direcţiei biodiversitate, ţinând cont de Avizul Agenţiei pentru Protecţia Mediului Maramureş nr. 7.764 din 14 octombrie 2013, Decizia SEA nr. 544 din 4 noiembrie 2013 emisă de Agenţia pentru Protecţia Mediului Maramureş, Avizul Ministerului Culturii nr. 3.563 din 29 septembrie 2014, Avizul Ministerului Dezvoltării Regionale şi Administraţiei Publice nr. 79.848 din 9 octombrie 2014, Avizul Ministerului Agriculturii şi Dezvoltării Rurale nr. 224.158 din 3 octombrie 2014, Avizul Departamentului pentru ape, păduri şi piscicultura nr. 13.197/CD din 24 octombrie 2014,
Art. 1. - Se aprobă Planul de management al sitului de importanţă comunitară ROSCI0003 Arboretele de castan comestibil de la Baia Mare şi al ariei naturale protejate de interes naţional 2 581. Arboretul de castan comestibil de la Baia Mare, prevăzut în anexa*) care face parte integrantă din prezentul ordin.
*) Anexa se publică în Monitorul Oficial al României, Partea I, nr. 280 bis, care se poate achiziţiona de la Centrul pentru relaţii cu publicul al Regiei Autonome “Monitorul Oficial”, Bucureşti, sos. Panduri nr. 1.
AUTORITATEA NAŢIONALA PENTRU ADMINISTRARE ŞI REGLEMENTARE ÎN COMUNICAŢII
pentru modificarea şi completarea Deciziei preşedintelui Autorităţii Naţionale pentru Administrare şi Reglementare în Comunicaţii nr. 629/2010 privind procedura de autorizare a furnizării serviciilor de programe audiovizuale
În temeiul prevederilor art. 60, ale art. 61 alin. (3), ale art. 73 alin. (2) din Legea audiovizualului nr. 504/2002, cu modificările şi completările ulterioare, ale art. 10 alin. (2)pct. 10 şi 12, ale art. 11 alin. (1)şi(7), precum şi ale art. 12 alin. (1) şi (3) din Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, aprobată prin Legea nr. 113/2010, cu modificările şi completările ulterioare,
Art. I. - Decizia preşedintelui Autorităţii Naţionale pentru Administrare şi Reglementare în Comunicaţii nr. 629/2010 privind procedura de autorizare a furnizării serviciilor de programe audiovizuale, publicată în Monitorul Oficial al României, Partea I, nr. 660 din data de 24 septembrie 2010, se modifică şi se completează după cum urmează:
„(2) În cuprinsul prezentei decizii:
a) Ordonanţa de urgenţă a Guvernului nr. 111/2011 privind comunicaţiile electronice, aprobată cu modificări şi completări prin Legea nr. 140/2012, cu modificările şi completările ulterioare, va fi denumită în continuare Ordonanţa-cadru;
b) Legea audiovizualului nr. 504/2002, cu modificările şi completările ulterioare, va fi denumită Legea audiovizualului.
(3) în cuprinsul prezentei decizii sunt, de asemenea, aplicabile definiţiile relevante prevăzute în Ordonanţa-cadru şi Legea audiovizualului.”
“Art. 3. - Utilizarea efectivă a frecvenţelor radio în vederea furnizării unui serviciu de programe audiovizuale în sistem analogic ori în sistem digital terestru este permisă numai după obţinerea, potrivit legii, a licenţei de emisie (LE) sau a LUF, după caz, şi a autorizaţiei tehnice.”
3. La articolul 6, alineatul (6) se modifică şi va avea următorul cuprins:
“(6) Solicitantul persoană străină care intenţionează să obţină LE va depune documentele prevăzute la alin. (4) cu respectarea cerinţelor privind utilizarea actelor oficiale care au fost întocmite pe teritoriul altui stat şi echivalente celor solicitate persoanelor române.”
4. La articolul 9 alineatul (1), litera c) se modifică şi va avea următorul cuprins:
“c) solicitantul are debite scadente aferente tarifului de utilizare a spectrului pentru licenţele de emisie acordate anterior sau eventuale creanţe accesorii aferente acestuia;”.
5. La articolul 9, după alineatul (2) se introduce un nou alineat, alineatul (3), cu următorul cuprins:
“(3) Condiţia prevăzută de alin. (1) lit. c) nu se aplică pentru debitele scadente înscrise în tabelul definitiv de creanţe în cazul persoanei aflate în procedură de reorganizare judiciară conform legii.”
6. La articolul 11, alineatul (2) se abrogă.
7. La articolul 11, alineatele (3) ŞI (4) se modifică şl vor avea următorul cuprins:
“(3) Cererii prevăzute la alin. (1) i se vor ataşa, în mod obligatoriu, în copie, toate documentele care certifică modificarea datelor de identificare.
(4) ANCOM va modifica LE în termen de 30 de zile calendaristice de la data depunerii documentelor prevăzute la alin. (1) şi (3), respectiv AT în termen de 15 zile calendaristice de la data comunicării licenţei de emisie.”
8. La articolul 12, alineatul (4) se modifică şi va avea următorul cuprins:
“(4) în cazul în care, în termen de 6 luni de la modificarea prevăzută la alin. (3), titularul licenţei nu implementează modificările tehnice din licenţă, LE va fi modificată din oficiu de către ANCOM, prin revenirea la datele tehnice prevăzute în licenţa anterioară.”
9. La articolul 12, alineatul (6) se abrogă,
10. La articolul 15, alineatul (3) se modifică şi va avea următorul cuprins:
“(3) Prelungirea termenului de valabilitate al LE se realizează în baza unei cereri scrise a titularului acesteia. Cererea semnată de reprezentantul legal, iar în cazul persoanei juridice va purta şi ştampila acesteia, va fi transmisă la sediul central al ANCOM cu cel puţin 45 de zile calendaristice înainte de expirarea termenului de valabilitate al licenţei.”
11. La articolul 15, alineatul (5) se modifică şi va avea următorul cuprins:
“(5) în termen de 45 de zile calendaristice de la data depunerii cererii prevăzute la alin. (3), ANCOM va modifica LE şi, în mod corespunzător, AT în termen de 15 zile de la data comunicării licenţei de emisie prelungite.”
12. Articolul 16 se modifică şi va avea următorul cuprins:
“Art. 16. - Termenul de valabilitate al licenţei de emisie nu va fi prelungit în situaţia în care titularul se găseşte în una dintre situaţiile prevăzute la art. 9 alin. (1) lit. d) şi e).”
13. După articolul 16 se introduce un nou articol, articolul 16\ cu următorul cuprins:
“Art. 161. - Dacă la data expirării termenului de valabilitate al licenţei de emisie nu au fost îndeplinite condiţiile de prelungire prevăzute la art. 15 alin. (3) şi (4), titularul licenţei audiovizuale prelungite poate solicita ANCOM, cu parcurgerea procedurii descrise de art. 6-8, art. 9 alin. (1) lit. a), b), d), e) şi alin. (2), acordarea unei licenţe de emisie al cărei termen de valabilitate se va împlini la data expirării licenţei audiovizuale prelungite.”
14. La articolul 17, după alineatul (1) se Introduce un nou alineat, alineatul (11), cu următorul cuprins:
“(11) În cazul persoanei juridice, cererea prevăzută la alin. (1) va fi semnată de reprezentantul legal şi va purta ştampila acesteia.”
15. La articolul 18, alineatul (1) se modifică şi va avea următorul cuprins:
“Art. 18. - (1) în termen de 30 de zile calendaristice de la data depunerii sau completării, după caz, documentaţiei prevăzute la art. 17, direcţia regională a ANCOM efectuează verificările tehnice ale staţiei de emisie, în conformitate cu reglementările specifice prevăzute de legislaţia în vigoare.”
16. La articolul 19, litera c) se abrogă.
17. La articolul 21, alineatul (2) se modifică şi va avea următorul cuprins:
“(2) Prevederile art. 18 se aplică în mod corespunzător.”
18. Articolul 22 se modifică şi va avea următorul cuprins:
“Art. 22.- În situaţia în care modificarea parametrilor tehnici ai staţiei de emisie are implicaţii asupra frecvenţei sau zonei de difuzare prevăzute în licenţa audiovizuală analogică, respectiv asupra datelor tehnice cuprinse în licenţa de emisie, modificarea efectivă a staţiei de emisie şi a AT aferente se realizează după modificarea licenţei audiovizuale analogice şi a licenţei de emisie.”
19. Articolul 23 se modifică şi va avea următorul cuprins:
“Art. 23. - În situaţia modificării altor date decât cele tehnice prevăzute în licenţa audiovizuală analogică, modificare ce are implicaţii asupra datelor cuprinse în licenţa de emisie, modificarea AT se va realiza în mod corespunzător după modificarea licenţei audiovizuale analogice şi a licenţei de emisie.”
20. La articolul 27, literele b), c) şi d) se modifică şi vor avea următorul cuprins:
“b) solicitantul va propune asignările efective pentru fiecare staţie de emisie din componenţa reţelei de comunicaţii electronice, în limitele alocărilor şi în condiţiile tehnice şi operaţionale prevăzute În LUF, prin transmiterea la sediul central al ANCOM a unui studiu tehnic de compatibilitate radioelectrică a staţiilor componente ale reţelei, studiu realizat conform reglementărilor în vigoare şi întocmit în conformitate cu conţinutul-cadru disponibil pe pagina de internet a ANCOM;
c) ANCOM analizează documentaţia prevăzută la lit. a) şi b) şi, în cazul în care documentaţia este completă şi este asigurată compatibilitatea radioelectrică cu asignările/alocările existente, acordă AAF;
d) în cazul în care parametrii propuşi afectează funcţionarea altor reţele de comunicaţii electronice, ANCOM solicită titularului LUF efectuarea modificărilor care se impun, în scopul asigurării compatibilităţii radioelectrice cu asignările/alocările existente;”.
21. La articolul 28, alineatul (2) se abrogă.
22. La articolul 29, alineatul (3) se abrogă.
23. La articolul 30, alineatul (2) se modifică şi va avea următorul cuprins:
“(2) Prelungirea valabilităţii LUF se realizează în baza unei cereri scrise, în original, transmisă la ANCOM cu cel puţin 9 luni, dar nu mai devreme de 24 luni înainte de împlinirea termenului prevăzut în licenţă.”
24. La articolul 30, alineatul (4) se modifică şi va avea următorul cuprins:
“(4) ANCOM va comunica rezultatul analizei sale în termen de 60 de zile de la data depunerii cererii de prelungire. În cazul în care sunt îndeplinite condiţiile prevăzute de lege, ANCOM va prelungi termenul de valabilitate a LUF şi, în mod corespunzător, a AT aferente.”
25. La articolul 33, alineatul (1) se modifică şi va avea următorul cuprins:
“Art. 33. - (1) După obţinerea AAF şi ulterior realizării staţiei de emisie, în vederea obţinerii AT, titularul LUF va transmite către direcţia regională a ANCOM în a cărei rază de acţiune se află staţia de emisie o cerere, în original, de efectuare a verificărilor tehnice şi de eliberare a AT. Formulam l-tip al cererii poate fi obţinut de la sediul central al ANCOM, de la direcţiile regionale sau de pe pagina de internet a ANCOM. Lista care cuprinde arondarea zonelor de alocare la direcţiile regionale este disponibilă pe pagina de internet a ANCOM.”
26. La articolul 35, litera c) se abrogă.
27. Articolul 38 se modifică şi va avea următorul cuprins:
“Art. 38. - (1) Verificările tehnice nu vor fi efectuate în situaţia în care titularul se găseşte în una dintre situaţiile prevăzute la art. 35 lit. a).
(2) AT nu va fi acordată dacă titularul LUF se află în una din situaţiile prevăzute la art. 35 lit. a) şi b).”
28. La articolul 39 alineatul (4), litera d) se modifică şi va avea următorul cuprins:
“d) semnătura reprezentantului/reprezentanţilor legal/legali, în condiţiile legii, şi ştampila cedentului;”.
29. La articolul 39 alineatul (6), litera a) se modifică şi va avea următorul cuprins:
“a) angajamentul cesionarului, în original, cu privire la asumarea tuturor obligaţiilor cuprinse în LE sau în LUF, semnat de reprezentantul/reprezentanţii legal/legali, în condiţiile legii, şi purtând ştampila cesionarului;”.
30. La articolul 40 alineatul (1), litera b) se modifică şi va avea următorul cuprins:
“b) cedentul ori cesionarul are debite scadente aferente tarifului de utilizare a spectrului pentru alte licenţe acordate anterior sau eventuale creanţe accesorii aferente acestuia;”.
31. La articolul 40 alineatul (1), litera e) se abrogă.
32. La articolul 40, după alineatul (2) se introduce un nou alineat, alineatul (21), cu următorul cuprins:
,,(21) Condiţia prevăzută de alin. (2) nu se aplică pentru debitele scadente înscrise în tabelul definitiv de creanţe în cazul persoanei/persoanelor aflate în procedură de reorganizare judiciară conform legii.”
33. La articolul 41, alineatul (1) se modifică şi va avea următorul cuprins:
“Art. 41. - (1) Ulterior obţinerii acordului prealabil, cesionarul va completa şi va transmite către ANCOM o cerere, în original, privind modificarea licenţei. Cererea va fi însoţită, în mod obligatoriu, de acordul de cesiune al licenţei încheiat, în formă autentică.”
34. La articolul 41 alineatul (3), formula introductivă se modifică şi va avea următorul cuprins:
“(3) Acordul de cesiune al licenţei încheiat între părţi va conţine cel puţin menţiuni referitoare la: [...]”.
35. La articolul 41 alineatul (3), litera a) se modifică şi va avea următorul cuprins:
“a) atributele de identificare legală ale părţilor (denumire/nume, număr de înregistrare la oficiul registrului comerţului sau într-un alt registru public, cod unic de înregistrare, sediul social şi alte elemente de identificare, în condiţiile legii);”.
36. La articolul 41 alineatul (3), litera c) se modifică şi va avea următorul cuprins:
,,c) data încheierii acordului de cesiune, semnătura reprezentanţilor legali ai părţilor, în condiţiile legii, sau a persoanelor împuternicite să le reprezinte, dacă este cazul.”
37. La articolul 41, alineatul (5) se modifică şi va avea următorul cuprins:
“(5) în termen de 30 de zile de la data transmiterii documentelor prevăzute la alin. (1), în cazul în care acordul de cesiune a fost încheiat cu respectarea condiţiilor stabilite în prezenta decizie, ANCOM va acorda, după caz, LE ori LUF şi AAF cesionarului şi, în mod corespunzător, AT aferente.”
38. La articolul 42 alineatul (1), litera e) se modifică şi va avea următorul cuprins:
“e) la data dizolvării ori a încetării, în orice alt mod, a existenţei titularului licenţei;”.
39. La articolul 42, alineatul (2) se modifică şl va avea următorul cuprins:
“(2) încetarea dreptului de utilizare a frecvenţelor radio în cazurile prevăzute la alin. (1) lit. a), d) şi e) se constată prin decizie a preşedintelui ANCOM.”
40. La articolul 43, alineatul (3) se modifică şi va avea următorul cuprins:
“(3) în toate situaţiile în care comunicarea deciziei de revocare prevăzute la alin. (2) nu poate fi realizată în conformitate cu dispoziţiile legale, aceasta se va considera comunicată de la data afişării la sediul principal, la sediul ales în raporturile cu ANCOM sau la sediul punctului de lucru, după caz, şi pe pagina de internet a ANCOM.”
41. La articolul 44, alineatul (3) se modifică şi va avea următorul cuprins:
Bucureşti, 21 aprilie 2015.